title: Komission päätös, annettu 16 päivänä toukokuuta 2011 , tietojenvaihtoa koskevan foorumin perustamisesta teollisuuden päästöistä annetun direktiivin 2010/75/EU 13 artiklan mukaisesti

text:
               17.5.2011

               FI

               Euroopan unionin virallinen lehti

               C 146/3

         KOMISSION PÄÄTÖS,
   annettu 16 päivänä toukokuuta 2011,
   tietojenvaihtoa koskevan foorumin perustamisesta teollisuuden päästöistä annetun direktiivin 2010/75/EU 13 artiklan mukaisesti
   2011/C 146/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä annetun direktiivin 2010/75/EU (yhtenäistetty ympäristön pilaantumisen ehkäiseminen ja vähentäminen) (uudelleenlaadittu toisinto (1)) (jäljempänä ’direktiivi’) ja erityisesti sen 13 artiklan 3 kohdan,
   sekä katsoo seuraavaa:

               (1)

               Direktiivin 13 artiklan 1 kohdassa edellytetään, että komissio järjestää tietojenvaihdon jäsenvaltioiden, kyseisen teollisuuden, ympäristönsuojelua edistävien valtioista riippumattomien järjestöjen ja komission välillä.

               (2)

               Direktiivin 13 artiklan 3 kohdan mukaisesti komissio perustaa ja kutsuu säännöllisesti kokoon jäsenvaltioiden, kyseisen teollisuuden ja ympäristönsuojelua edistävien valtioista riippumattomien järjestöjen edustajista koostuvan foorumin ja pyytää siltä lausunnon artiklan mukaisen tietojenvaihdon käytännön järjestelyistä.

               (3)

               Direktiivin 13 artiklan 4 kohdan mukaisesti komissio pyytää foorumilta lausunnon BAT-vertailuasiakirjojen ehdotetusta sisällöstä ja asettaa lausunnon julkisesti saataville.

               (4)

               Tästä syystä on tarpeen perustaa foorumi ja määritellä sen tehtävät ja rakenne.

               (5)

               Foorumin olisi annettava lausunto tietojenvaihdon käytännön järjestelyistä ja BAT-vertailuasiakirjojen ehdotetusta sisällöstä.

               (6)

               Foorumin jäseninä olisi oltava jäsenvaltioita, direktiivin liitteen I soveltamisalaan kuuluvia toimintoja suorittavaa teollisuutta edustavia kansainvälisiä järjestöjä ja ympäristönsuojelua edistäviä valtioista riippumattomia järjestöjä.

               (7)

               Olisi vahvistettava säännöt, joiden mukaisesti foorumin jäsenet saavat antaa tietoja.

               (8)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (2),

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan tietojenvaihtoa edistävä foorumi direktiivin 13 artiklan 3 kohdan nojalla.
   2 artikla
   Tehtävä
   Foorumin tehtävänä on:

               a)

               antaa lausunto tietojenvaihdon käytännön järjestelyistä direktiivin 13 artiklan 3 kohdan toisen alakohdan mukaisesti.

               b)

               antaa lausunto BAT-vertailuasiakirjojen ehdotetusta sisällöstä direktiivin 13 artiklan 4 kohdan mukaisesti.

         3 artikla
   Kuuleminen
   Komissio voi kuulla foorumia kaikista direktiivin 13 artiklaan liittyvistä kysymyksistä tai kaikista direktiivin 3 artiklan 10 kohdassa tarkoitettuun parhaaseen käytettävissä olevaan tekniikkaan liittyvistä kysymyksistä.
   4 artikla
   Jäsenten nimittäminen
   1.   Jäsenten on oltava jäsenvaltioita, direktiivin liitteen I soveltamisalaan kuuluvia toimintoja suorittavaa teollisuutta edustavia kansainvälisiä järjestöjä ja ympäristönsuojelua edistäviä valtioista riippumattomia järjestöjä. Näissä järjestöissä on oltava hyväksyttävän tasoinen eurooppalainen edustus.
   2.   Komission asiantuntijaryhmän ”Teollisuuden päästöistä annetun direktiivin mukainen parasta käytettävissä olevaa tekniikkaa käsittelevä tietojenvaihtofoorumi” (Information Exchange Forum on Best Available Techniques under legislation on industrial emissions (E00466)) jäsenet ovat automaattisesti myös foorumin jäseniä.
   3.   Ympäristöasioiden pääosaston pääjohtaja nimittää sellaiset uudet jäsenet, jotka eivät ole jäsenvaltioita.
   4.   Jäsenille, jotka eivät pysty enää osallistumaan tehokkaasti foorumin työhön, jotka eroavat tai jotka eivät täytä perustamissopimuksen 339 artiklassa mainittuja edellytyksiä, voidaan nimittää seuraaja.
   5.   Jäsenorganisaatioiden nimet julkaistaan asiantuntijaryhmien rekisterissä. Jäsenvaltioiden edustajien nimet voidaan julkaista rekisterissä.
   6.   Henkilötietoja kerätään, niitä käsitellään ja ne julkaistaan asetuksen (EY) N:o 45/2001 mukaisesti.
   5 artikla
   Toiminta
   1.   Foorumin puheenjohtajana toimii komissio.
   2.   Foorumi voi komission yksiköiden suostumuksella perustaa alaryhmiä tarkastelemaan tiettyjä aiheita foorumilta saamansa toimeksiannon mukaisesti. Alaryhmien toiminta lakkaa heti, kun ne ovat täyttäneet toimeksiantonsa. Alaryhmien puheenjohtajana toimii komissio. Alaryhmien puheenjohtaja raportoi foorumille.
   3.   ETA-maiden edustajat kutsutaan foorumin kokouksiin ETA-sopimuksen pöytäkirjan mukaisesti.
   4.   EU:hun liittyvien maiden edustajat kutsutaan foorumin kokouksiin liittymissopimuksen allekirjoituspäivästä alkaen.
   5.   Puheenjohtaja voi kutsua käsiteltävänä olevaa asiaa hyvin tuntevia erityisasiantuntijoita osallistumaan tilapäisesti foorumin tai alaryhmän työskentelyyn. Lisäksi puheenjohtaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen 8 kohdan 3 alakohdassa (3), ja ehdokasmaille.
   6.   Foorumin jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (4) liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   7.   Foorumin ja sen alaryhmien kokoukset pidetään komission tiloissa. Komissio huolehtii foorumin sihteeripalveluista.
   8.   Foorumi vahvistaa työjärjestyksensä yksinkertaisella enemmistöllä asiantuntijaryhmien työjärjestysmallin perusteella.
   9.   Komissio julkaisee olennaisia tietoja foorumin toiminnasta joko rekisterissä tai erityisesti tätä varten luodulla verkkosivustolla, jolle rekisteristä on linkki.
   6 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio voi korvata foorumin toimintaan osallistuvien matkakulut. Kulut korvataan voimassa olevien komission säännösten mukaisesti ja vuosittaisessa määrärahojen kohdentamista koskevassa menettelyssä myönnettyjen käytettävissä olevien määrärahojen puitteissa.

      Tehty Brysselissä 16 päivänä toukokuuta 2011.

            Komission puolesta

         Janez POTOČNIK

            Komission jäsen

      (1)  EUVL L 334, 17.12.2010, s. 17.

      (2)  EYVL L 8, 12.1.2001, s. 1.

      (3)  K(2010) 7649 lopullinen.

      (4)  Komission päätös, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).


title: 2005/376/EY: Päätös N:o 201, tehty 15 päivänä joulukuuta 2004, neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 400 -sarja) (ETA:n kannalta ja EU:n ja Sveitsin sopimuksen kannalta merkityksellinen teksti)

text:
               23.5.2005

               FI

               Euroopan unionin virallinen lehti

               L 129/1

      PÄÄTÖS N:o 201,
   tehty 15 päivänä joulukuuta 2004,
   neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 400 -sarja)
   (ETA:n kannalta ja EU:n ja Sveitsin sopimuksen kannalta merkityksellinen teksti)
   (2005/376/EY)
   EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,
   ottaa huomioon sosiaaliturvajärjestelmän soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 (2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten (ETY) N:o 1408/71 ja (ETY) N:o 574/72 soveltamisessa tarvittavien asiakirjojen mallit,
   ottaa huomioon asetuksen (ETY) N:o 1408/71 94 artiklan 9 kohdan tulkinnasta 10 päivänä lokakuuta 1990 tehdyn päätöksen N:o 146 (3),
   ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 401–411) 6 päivänä heinäkuuta 1994 tehdyn päätöksen N:o 155 (4),
   ottaa huomioon neuvoston asetusten (ETY) N:o 1408/71 ja (ETY) N:o 574/72 soveltamiseksi tarvittavista mallilomakkeista (E 401–411) 1 päivänä heinäkuuta 1995 tehdyn päätöksen N:o 157 (5),
   sekä katsoo seuraavaa:

               (1)

               Euroopan unionin laajentuminen 1 päivänä toukokuuta 2004 edellyttää E 400 -sarjan lomakkeiden muuttamista.

               (2)

               Euroopan talousalueesta 2 päivänä toukokuuta 1992 tehdyn sopimuksen (ETA-sopimus), sellaisena kuin se on täydennettynä 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetukset (ETY) N:o 1408/71 ja (ETY) N:o 574/72 Euroopan talousalueella.

               (3)

               Euroopan yhteisö ja sen jäsenvaltiot sekä Sveitsin valaliitto ovat tehneet henkilöiden vapaasta liikkuvuudesta sopimuksen (Sveitsin sopimus), joka tuli voimaan 1 päivänä kesäkuuta 2002. Sopimuksen liitteessä II viitataan asetuksiin (ETY) N:o 1408/71 ja (ETY) N:o 574/72.

               (4)

               Käytännön syistä lomakkeiden, joita käytetään Euroopan unionissa ja ETA-sopimuksen ja Sveitsin sopimuksen nojalla, on oltava identtiset,

         ON PÄÄTTÄNYT SEURAAVAA:

               1.

               Kumotaan päätös N:o 155 ja korvataan kyseisessä päätöksessä esitetyt mallilomakkeet E 401, E 402, E 403, E 404, E 405, E 406, E 407 ja E 411 tähän päätökseen liitetyillä mallilomakkeilla.

               2.

               Poistetaan päätöksessä N:o 146 esitetty mallilomake E 413F.

               3.

               Kumotaan päätös N:o 157.

               4.

               Jäsenvaltioiden toimivaltaisten viranomaisten on toimitettava asianomaisten saataville liitteenä olevien mallien mukaiset lomakkeet. Kyseisten lomakkeiden on oltava saatavilla yhteisön virallisilla kielillä, ja eri toisintojen on oltava asettelultaan täysin identtisiä, jotta jokaisen, jolle lomake on osoitettu, on mahdollista saada painettu lomake omalla kielellään.

               5.

               Tätä päätöstä sovelletaan sen julkaisemista Euroopan unionin virallisessa lehdessä seuraavan kuukauden ensimmäisestä päivästä.

            Hallintotoimikunnan puheenjohtaja

         C. J. VAN DEN BERG

      (1)  EYVL L 149, 5.7.1971, s. 2.

      (2)  EYVL L 74, 27.3.1972, s. 1. Asetus sellaisena kuin se on viimeksi muutettuna komission asetuksella (EY) N:o 77/2005 (EUVL L 16, 20.1.2005, s. 3).

      (3)  EYVL L 235, 23.8.1991, s. 9. Päätös sellaisena kuin se on viimeksi muutettuna päätöksellä N:o 167 (EYVL L 195, 11.7.1998, s. 35).

      (4)  EYVL L 209, 5.9.1995, s. 1.

      (5)  Päätös, jota ei ole julkaistu ja jolla laajennetaan päätöksen N:o 155 soveltamisala kattamaan Itävalta, Ruotsi ja Suomi.


title: 2009/522/EY: Euroopan keskuspankin päätös, tehty 2 päivänä heinäkuuta 2009 , katettujen joukkovelkakirjalainojen osto-ohjelman toteutuksesta (EKP/2009/16)

text:
               4.7.2009

               FI

               Euroopan unionin virallinen lehti

               L 175/18

      EUROOPAN KESKUSPANKIN PÄÄTÖS,
   tehty 2 päivänä heinäkuuta 2009,
   katettujen joukkovelkakirjalainojen osto-ohjelman toteutuksesta
   (EKP/2009/16)
   (2009/522/EY)
   EUROOPAN KESKUSPANKIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 105 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) ja erityisesti sen 12.1 artiklan toisen alakohdan yhdessä 3.1 artiklan ensimmäisen luetelmakohdan kanssa sekä 18.1 artiklan,
   sekä katsoo seuraavaa:

               (1)

               EKPJ:n perussäännön 18.1 artiklan mukaan euron käyttöön ottaneiden jäsenvaltioiden kansalliset keskuspankit (jäljempänä ’kansalliset keskuspankit’) ja Euroopan keskuspankki (EKP) (jäljempänä yhdessä ’eurojärjestelmän keskuspankit’) voivat toimia rahoitusmarkkinoilla muun muassa ostamalla ja myymällä suoraan siirtokelpoisia arvopapereita.

               (2)

               Ottaen huomioon markkinoilla parhaillaan vallitsevat poikkeukselliset olosuhteet EKP:n neuvosto päätti 7.5.2009 ja myöhemmin 4.6.2009, että olisi perustettava ohjelma (jäljempänä ’katettujen joukkovelkakirjalainojen osto-ohjelma’ tai ’ohjelma’), jonka nojalla kansalliset keskuspankit ja poikkeustapauksissa EKP voivat niille laskettua osuutta vastaavasti ostaa kelpoisuusehdot täyttäviä katettuja joukkovelkakirjalainoja suoraan vastapuolilta. Eurojärjestelmän keskuspankkien aikomuksena on toteuttaa katettujen joukkovelkakirjalainojen osto-ohjelma asteittain, ottaen huomioon markkinaolosuhteet ja eurojärjestelmän rahapolitiikan tarpeet. Ostojen tarkoituksena on a) edistää meneillään olevaa rahamarkkinakorkojen laskua, b) helpottaa luottolaitosten ja yritysten rahoitustilannetta, c) kannustaa luottolaitoksia jatkamaan ja lisäämään antolainausta asiakkailleen ja d) parantaa markkinoiden likviditeettiä yksityisten velkapaperimarkkinoiden tärkeillä lohkoilla.

               (3)

               Ohjelman mukaiset katettujen joukkovelkakirjalainojen suorat ostot ovat osa yhteistä rahapolitiikkaa, joten eurojärjestelmän keskuspankkien olisi toteutettava ne yhdenmukaisella tavalla ja tämän päätöksen ehtojen mukaisesti,

         ON PÄÄTTÄNYT SEURAAVAA:
   1 artikla
   Katettujen joukkovelkakirjalainojen suorat ostot ja niiden soveltamisala
   Eurojärjestelmä on perustanut ohjelman, jonka nojalla eurojärjestelmän keskuspankit ostavat kelpoisuusehdot täyttäviä katettuja joukkovelkakirjalainoja 60 miljardin euron nimellisarvosta. Ohjelman nojalla eurojärjestelmän keskuspankki voi päättää ostaa hyväksyttäviltä vastapuolilta kelpoisuusehdot täyttäviä katettuja joukkovelkakirjalainoja ensi- tai jälkimarkkinoilta tässä päätöksessä lueteltujen kriteerien mukaisesti. Eurojärjestelmän rahapolitiikan välineistä ja menettelyistä 31 päivänä elokuuta 2000 annettuja suuntaviivoja EKP/2000/7 (1) ei sovelleta ohjelman mukaisiin eurojärjestelmän keskuspankin toteuttamiin katettujen joukkovelkakirjalainojen suoriin ostoihin.
   2 artikla
   Katettuja joukkovelkakirjalainoja koskevat kelpoisuusehdot
   Ohjelman nojalla voidaan ostaa suoraan sellaisia katettuja joukkovelkakirjalainoja, a) jotka hyväksytään rahapoliittisissa operaatioissa suuntaviivoissa EKP/2000/7 täsmennetyllä tavalla, b) jotka ovat euromääräisiä, c) jotka on laskenut liikkeeseen euroalueelle rekisteröitynyt luottolaitos tai muu sellainen euroalueelle rekisteröitynyt yhteisö, joka täyttää jäljempänä 4 kohdassa täsmennetyt ehdot ja d) joiden säilytys ja selvitys tapahtuvat euroalueella, edellyttäen, että ne täyttävät seuraavat lisäehdot:

               1.

               Instrumentit ovat joko i) katettuja joukkovelkakirjalainoja, jotka on laskettu liikkeeseen yhteissijoitusyrityksiä koskevan direktiivin (2) 22 artiklan 4 kohdassa täsmennettyjen kriteerien mukaisesti (jäljempänä ’yhteissijoitusyrityksiä koskevan direktiivin mukaiset katetut joukkovelkakirjalainat’), tai ii) strukturoituja joukkovelkakirjalainoja, joiden eurojärjestelmän keskuspankki arvionsa perusteella katsoo olevan vastaavin keinoin suojattuja kuin yhteissijoitusyrityksiä koskevan direktiivin mukaisten katettujen joukkovelkakirjalainojen.

               2.

               Kunkin joukkovelkakirjalainan liikkeeseenlaskumäärän on pääsääntöisesti oltava vähintään 500 miljoonaa euroa. Erityistapauksissa eurojärjestelmään kuuluva keskuspankki voi päättää ostaa suoraan sellaisiakin joukkovelkakirjalainoja, joiden liikkeeseenlaskumäärä on alle 500 miljoonaa euroa mutta vähintään 100 miljoonaa euroa, mikäli kyseinen eurojärjestelmän keskuspankki arvionsa perusteella katsoo, että erityiset markkinaolosuhteet tai riskienhallintaan liittyvät seikat sitä edellyttävät.

               3.

               Katettujen joukkovelkakirjalainojen liikkeeseenlaskulla on pääsääntöisesti oltava ainakin yhden suuren luottoluokituslaitoksen antama luottoluokitus, joka on vähintään ”AA” tai vastaava.

               4.

               Jos katetun joukkovelkakirjalainan liikkeeseenlaskijana on euroalueelle rekisteröitynyt yhteisö (muu kuin luottolaitos), edellytetään että i) tällainen yhteisö ainoastaan laskee liikkeeseen katettuja joukkovelkakirjalainoja ja että ii) katetuilla joukkovelkakirjalainoilla on asianomaista eurojärjestelmän keskuspankkia tyydyttävä euroalueelle rekisteröityneen luottolaitoksen antama takaus tai vaihtoehtoisesti vastaavanlaatuinen, asianomaisen eurojärjestelmän keskuspankin vaatimukset täyttävä suojaus.

               5.

               Katettujen joukkovelkakirjalainojen tulee olla laskettu liikkeeseen katettuja joukkovelkakirjalainoja koskevan, euroalueen jäsenvaltiossa voimassa olevan lainsäädännön mukaisesti. Strukturoituja katettuja joukkovelkakirjalainoja koskeviin asiakirjoihin sovelletaan euroalueen jäsenvaltion asianomaista lainsäädäntöä.

         3 artikla
   Hyväksyttävät vastapuolet
   Katettujen joukkovelkakirjalainojen osto-ohjelman vastapuoliksi hyväksytään a) suuntaviivojen EKP/2000/7 liitteessä I olevassa 2.1 kohdassa määritellyt, eurojärjestelmän rahapoliittisiin operaatioihin osallistuvat kansalliset vastapuolet ja b) muut euroalueelle sijoittautuneet (joko euroalueelle rekisteröityneet tai sivuliikkeen muodossa toimivat) vastapuolet, joita eurojärjestelmän keskuspankki käyttää euromääräisten sijoitussalkkujensa sijoituksissa.
   4 artikla
   Loppumääräykset
   1.   Tämä päätös tulee voimaan sitä päivää seuraavana päivänä, jona se on julkaistu EKP:n verkkosivuilla.
   2.   Tätä päätöstä sovelletaan 30 päivään kesäkuuta 2010 saakka.

      Tehty Luxemburgissa 2 päivänä heinäkuuta 2009.

            EKP:n puheenjohtaja

         Jean-Claude TRICHET

      (1)  EYVL L 310, 11.12.2000, s. 1.

      (2)  Arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta 20 päivänä joulukuuta 1985 annettu neuvoston direktiivi 85/611/ETY (EYVL L 375, 31.12.1985, s. 3).


title: 2012/491/EU: Neuvoston päätös, annettu 23 päivänä heinäkuuta 2012 , AKT–EU-suurlähettiläskomiteassa esitettävästä Euroopan unionin kannasta kymmenennen Euroopan kehitysrahaston kohdentamattomista määrärahoista osan uudelleen kohdentamiseen AKT-valtioiden keskinäiseen yhteistyöhön

text:
               31.8.2012

               FI

               Euroopan unionin virallinen lehti

               L 234/1

         NEUVOSTON PÄÄTÖS,
   annettu 23 päivänä heinäkuuta 2012,
   AKT–EU-suurlähettiläskomiteassa esitettävästä Euroopan unionin kannasta kymmenennen Euroopan kehitysrahaston kohdentamattomista määrärahoista osan uudelleen kohdentamiseen AKT-valtioiden keskinäiseen yhteistyöhön
   (2012/491/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä 218 artiklan 9 kohdan kanssa,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöön panemiseksi toteutettavista toimenpiteistä ja noudatettavista menettelyistä (1) ja erityisesti sen 1 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettua kumppanuussopimusta (2) on muutettu ensimmäisen kerran Luxemburgissa 25 päivänä kesäkuuta 2005 (3) ja toisen kerran Ouagadougoussa 22 päivänä kesäkuuta 2010 (4), jäljempänä ’AKT–EU-kumppanuussopimus’. Jälkimmäistä muutosta on sovellettu väliaikaisesti 31 päivästä lokakuuta 2010.

               (2)

               AKT–EU-kumppanuussopimuksen 15 artiklalla perustetaan AKT–EU-ministerineuvosto, jolla on valtuudet hyväksyä päätöksiä AKT-EU-kumppanuussopimuksen mukaisesti.

               (3)

               AKT–EU-kumppanuussopimuksen liitteessä I b olevan 6 kohdan mukaisesti AKT–EU-suurlähettiläskomitea voi AKT–EU-ministerineuvoston puolesta kohdentaa määrärahoja uudelleen mainitun liitteen 2 kohdassa tarkoitettujen lohkojen välillä vastatakseen jonkin määrärahakehyksen mukaisen ohjelmoinnin tarpeisiin.

               (4)

               Kymmenennestä Euroopan kehitysrahastosta (EKR) AKT-valtioiden keskinäiseen yhteistyöhön käytettävissä olevat määrärahat eivät riitä kattamaan sen väliarvioinnissa ilmenneitä ohjelmoinnin tarpeita. On tarpeen siirtää kymmenennestä EKR:stä 195 miljoonaa euroa sen kohdentamattomia määrärahoja AKT-valtioiden keskinäiseen yhteistyöhön tarkoitettuihin määrärahoihin, jotta voidaan rahoittaa sekä EU:n että AKT-valtioiden olemassa olevien painopisteiden mukaisia toimia, mukaan lukien Afrikan rauhanrahaston varojen täydentäminen, johon tarvitaan 100 miljoonaa euroa.

               (5)

               Unionin olisi määritettävä AKT–EU-suurlähettiläskomiteassa esitettävä kanta päätökseen kohdentaa uudelleen osa kymmenennen EKR:n kohdentamattomista määrärahoista AKT-valtioiden keskinäiseen yhteistyöhön tarkoitettuihin määrärahoihin,

         ON HYVÄKSYNYT TÄMÄN PÄÄTÖKSEN:
   1 artikla
   AKT–EU-suurlähettiläskomiteassa esitettävä Euroopan unionin kanta kymmenennen Euroopan kehitysrahaston kohdentamattomista määrärahoista osan uudelleen kohdentamiseen perustuu tähän päätökseen liitettyyn AKT–EU-suurlähettiläskomitean päätösluonnokseen.
   Muodollisista ja vähäisistä muutoksista päätösluonnokseen voidaan sopia muuttamatta tätä päätöstä.
   2 artikla
   Jotta voidaan tukea Afrikan unionin ja alueellisten järjestöjen pyrkimyksiä vastata turvallisuutta koskeviin haasteisiin eri puolilla Afrikkaa, uudelleen kohdennettavista 195 miljoonan euron määrärahoista 100 miljoonaa euroa varataan Afrikan rauhanrahastoa varten.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä heinäkuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 317, 15.12.2000, s. 376.

      (2)  EYVL L 317, 15.12.2000, s. 3.

      (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27).

      (4)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).

      LUONNOS
      AKT–EU-SUURLÄHETTILÄSKOMITEAN PÄÄTÖS N:o …/2012,
      annettu …,
      kohdentaa uudelleen osa kymmenennen Euroopan kehitysrahaston kohdentamattomista määrärahoista AKT-valtioiden keskinäiseen yhteistyöhön
      AKT–EU-MINISTERINEUVOSTO, joka
      ottaa huomioon Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on ensimmäisen kerran Luxemburgissa 25 päivänä kesäkuuta 2005 (2) muutettuna ja toisen kerran Ouagadougoussa 22 päivänä kesäkuuta 2010 (3) muutettuna, jäljempänä ”AKT–EU-kumppanuussopimus”, ja erityisesti sen liitteessä I b olevan 6 kohdan,
      sekä katsoo seuraavaa:

                  (1)

                  Kymmenennestä Euroopan kehitysrahastosta (EKR) AKT-valtioiden keskinäiseen yhteistyöhön käytettävissä olevat määrärahat eivät riitä kattamaan kymmenenteen EKR:ään sisältyvän AKT-valtioiden keskinäisen yhteistyön strategian väliarvioinnissa ilmenneitä ohjelmoinnin tarpeita.

                  (2)

                  Afrikan rauhanrahaston määrärahoja on täydennettävä, jotta voidaan edelleen reagoida nopeasti ja tehokkaasti väkivaltaisiin konflikteihin Afrikassa.

                  (3)

                  EU:n ja AKT:n painopisteiden rahoittaminen edellyttää, että kymmenennen EKR:n kohdentamattomista määrärahoista siirretään tarvittava määrä AKT-valtioiden keskinäiseen yhteistyöhön tarkoitettuihin määrärahoihin.

                  (4)

                  AKT–EU-suurlähettiläskomitean on aiheellista hyväksyä tämä päätös viipymättä,

            ON HYVÄKSYNYT TÄMÄN PÄÄTÖKSEN:
      1 artikla
      AKT-valtioiden keskinäinen yhteistyö
      Kymmenennen EKR:n kohdentamattomista määrärahoista siirretään 195 miljoonaa euroa AKT-valtioiden keskinäiseen yhteistyöhön tarkoitettuihin määrärahoihin AKT–EU-kumppanuussopimuksen 11 ja 28–30 artiklassa määrättyjen tavoitteiden mukaisesti.
      2 artikla
      Rahoituspyyntö
      AKT–EU-kumppanuussopimuksen liitteessä IV olevan 12 b artiklan a alakohdan mukaisesti AKT–EU-suurlähettiläskomitea pyytää komissiota rahoittaman EU:n ja AKT-valtioiden ryhmän ehdottamat toimet ja erityisesti myöntämään Afrikan rauhanrahastolle lisärahoitusta yhteensä 100 miljoonaa euroa, jotta voidaan tukea Afrikan unionin ja alueellisten järjestöjen pyrkimyksiä vastata turvallisuutta koskeviin haasteisiin eri puolilla Afrikkaa.
      Tämä päätös tulee voimaan päivänä, jona se hyväksytään.

         Tehty …

               AKT–EU-suurlähettiläskomitean puolesta

               Puheenjohtaja

         (1)  EYVL L 317, 15.12.2000, s. 3.

         (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27). (EUVL L 287, 28.10.2005, s. 4).

         (3)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).


Avis juridique important

|

32000D0768

2000/768/EY: Komission päätös, tehty 6 päivänä joulukuuta 2000, lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 tarkastelun päättämisestä (tiedoksiannettu numerolla K(2000) 3680)

Virallinen lehti nro L 306 , 07/12/2000 s. 0036 - 0036

Komission päätös,tehty 6 päivänä joulukuuta 2000,lopullisen tasoitustullin käyttöön ottamisesta Intiasta peräisin olevien ruostumattomasta teräksestä valmistettujen tankojen tuonnissa ja väliaikaisen tullin lopullisesta kantamisesta annetun neuvoston asetuksen (EY) N:o 2450/98 tarkastelun päättämisestä(tiedoksiannettu numerolla K(2000) 3680)(2000/768/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1), ja eritysesti sen 19 artiklan,on kuullut neuvoa-antavaa komiteaa asiasta,sekä katsoo seuraavaa:1 MENETTELY(1) Neuvoston asetuksella (EY) N:o 2450/98 otettiin käyttöön edellä mainittua tuotetta koskeva lopullinen tasoitustulli 14 päivänä marraskuuta 1998(2). Lopullisten toimenpiteiden käyttöönoton jälkeen komissio vastaanotti asetuksen (EY) N:o 2026/97 19 artiklan nojalla välivaiheen tarkastelua koskevan pyynnön intialaiselta vientiä harjoittavalta tuottajalta nimeltään Chandan Steel Ltd, joka oli mukana alkuperäisessä tutkimuksessa ja johon sovelletaan tällä hetkellä 19 prosentin tasoitustullia. Asianomainen yritys esitti riittävää näyttöä siitä, että toimenpiteen jatkaminen ei ole enää tarpeen tasoitustullin käyttöön johtavan tuen vaikutuksen tasaamiseksi.(2) Tämän vuoksi komissio kuultuaan neuvoa-antavaa komiteaa ilmoitti Euroopan yhteisöjen virallisessa lehdessä julkaistussa ilmoituksessa(3) asetuksen (EY) N:o 2450/98 välivaiheen tarkastelun vireillepanosta Chandan Steel Ltd -yrityksen osalta.2 TARKASTELUA KOSKEVAN PYYNNÖN PERUUTTAMINEN(3) Asianomainen yritys peruutti tarkastelua koskevan pyyntönsä 10 päivänä toukokuuta 2000. Niinpä komissio on päättänyt kyseisen tarkastelun päättämisestä muuttamatta Chandan Steel Ltd -yritykseen sovellettavia toimenpiteitä,ON TEHNYT TÄMÄN PÄÄTÖKSEN:Ainoa artiklaPäätetään Intiasta peräisin olevien ruostumattomasta teräksestä valmistettujen tankojen tuonnista annetun asetuksen (EY) N:o 2450/98 välivaiheen tarkastelu.Tehty Brysselissä 6 päivänä joulukuuta 2000.Komission puolestaPascal LamyKomission jäsen(1) EYVL L 288, 21.10.1997, s. 1.(2) EYVL L 304, 14.11.1998, s. 1.(3) EYVL L 22, 26.1.2000, s. 7.


title: Komission päätös (EU) 2017/1215, annettu 23 päivänä kesäkuuta 2017, teollisuuden ja laitosten koneastianpesuaineita koskevien EU-ympäristömerkin myöntämisperusteiden vahvistamisesta (tiedoksiannettu numerolla C(2017) 4228) (ETA:n kannalta merkityksellinen teksti. )

text:
                  12.7.2017

                  FI

                  Euroopan unionin virallinen lehti

                  L 180/16

            KOMISSION PÄÄTÖS (EU) 2017/1215,
      annettu 23 päivänä kesäkuuta 2017,
      teollisuuden ja laitosten koneastianpesuaineita koskevien EU-ympäristömerkin myöntämisperusteiden vahvistamisesta

            (tiedoksiannettu numerolla C(2017) 4228)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset niiden elinkaaren aikana ovat tavanomaista vähäisemmät.

                  (2)

                  Asetuksessa (EY) N:o 66/2010 säädetään, että kullekin tuoteryhmälle vahvistetaan erityiset EU-ympäristömerkin myöntämisperusteet.

                  (3)

                  Komission päätöksessä 2012/720/EU (2) vahvistetaan teollisuuden ja laitosten koneastianpesuaineiden ekologiset arviointiperusteet ja niihin liittyvät arviointi- ja todentamisvaatimukset, jotka ovat voimassa 14 päivään marraskuuta 2016.

                  (4)

                  Jotta voitaisiin ottaa huomioon viimeaikainen markkinoiden kehitys ja tällä välin tehdyt innovaatiot, katsotaan olevan asianmukaista vahvistaa tarkistetut ekologiset arviointiperusteet kyseiselle tuoteryhmälle.

                  (5)

                  Näiden tarkistettujen arviointiperusteiden sekä niihin liittyvien arviointi- ja todentamisvaatimusten olisi oltava voimassa kuusi vuotta tämän päätöksen tiedoksiantamisesta, kun otetaan huomioon tämän tuoteryhmän innovointisykli. Näillä arviointiperusteilla pyritään edistämään tuotteita, joilla on vähemmän vaikutuksia vesien ekosysteemeihin, jotka sisältävät vain rajallisen määrän vaarallisia aineita, toimivat tehokkaasti suositelluissa lämpötiloissa ja joissa minimoidaan jätteen syntyminen vähentämällä pakkauksia.

                  (6)

                  Oikeusvarmuuden vuoksi päätös 2012/720/EU olisi kumottava.

                  (7)

                  Tuottajille, joiden tuotteille on myönnetty teollisuuden ja laitosten koneastianpesuaineita koskeva EU-ympäristömerkki päätöksessä 2012/720/EU vahvistettujen arviointiperusteiden mukaisesti, olisi myönnettävä siirtymäkausi, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi.

                  (8)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Tuoteryhmään ”teollisuuden ja laitosten koneastianpesuaineeet” kuuluvat kaikki Euroopan parlamentin ja neuvoston asetuksen (EY) N:o 648/2004 (3) soveltamisalaan kuuluvat koneastianpesuaineet, huuhteluaineet ja esiliotusaineet, jotka on saatettu markkinoille ja tarkoitettu erikoistuneen henkilökunnan käytettäviksi ammattikäyttöön tarkoitetuissa astianpesukoneissa.
      Tuoteryhmään kuuluvat monikomponenttijärjestelmät, joissa valmis pesuaine koostuu useammasta kuin yhdestä komponentista. Monikomponenttijärjestelmiin voi sisältyä useita tuotteita, kuten esiliotus- ja huuhteluaineita, ja ne testataan kokonaisuutena.
      Tähän tuoteryhmään eivät kuulu kotitalouksien astianpesukoneissa käytettäviksi tarkoitetut koneastianpesuaineet eivätkä lääkinnällisten laitteiden pesimissä tai elintarviketeollisuudessa käytettävissä erikoiskoneissa käytettävät pesuaineet.
      Suihkeet, joita ei annostella automaattisten pumppujen avulla, eivät kuulu tähän tuoteryhmään.
      2 artikla
      Tässä päätöksessä tarkoitetaan

                  1)

                  ’sisältyvillä aineilla’ tarkoituksellisesti lisättyjä aineita, sivutuotteita ja raaka-aineiden epäpuhtauksia lopputuotteessa (mukaan lukien tarvittaessa veteen liukeneva kalvo);

                  2)

                  ’kuluttajapakkauksella’

                              a)

                              ennen käyttöä poistettavaan kääreeseen pakatuissa kerta-annoksissa yksittäisen annoksen käärettä ja pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                              b)

                              kaiken muun tyyppisissä tuotteissa, pakkausta, jonka on tarkoitus muodostaa ostopaikalla kaikkein pienin myyntiyksikkö tuotteen jakelussa loppukäyttäjälle tai kuluttajalle, mukaan luettuna mahdollinen etiketti;

                  3)

                  ’mikromuovilla’ alle 5 millimetrin kokoisia liukenemattomasta makromolekyylimuovista valmistettuja hiukkasia, jotka on saatu jossakin seuraavista prosesseista:

                              a)

                              polymerisaatioprosessi, kuten polyadditio tai polykondensaatio, tai samanlainen prosessi, jossa käytetään monomeerejä tai muita lähtöaineita;

                              b)

                              luontaisten tai synteettisten makromolekyylien kemiallinen muuntaminen;

                              c)

                              mikrobifermentaatio;

                  4)

                  ’nanomateriaalilla’ luonnollista materiaalia, sivutuotemateriaalia tai valmistettua materiaalia, joka sisältää hiukkasia joko vapaina, agglomeroituneina tai aggregoituneina ja jonka hiukkasista vähintään 50 prosenttia lukumääräperusteisen kokojakauman mukaisesti on yhdeltä tai useammalta ulkomitaltaan kokoa 1–100 nm (4).

            3 artikla
      Jotta koneastianpesuaineelle voitaisiin myöntää asetuksessa (EY) N:o 66/2010 tarkoitettu EU-ympäristömerkki, sen on kuuluttava tämän päätöksen 1 artiklassa määriteltyyn tuoteryhmään ”teollisuuden ja laitosten koneastianpesuaineet” ja täytettävä liitteessä esitetyt arviointiperusteet sekä niihin liittyvät arviointi- ja todentamisvaatimukset.
      4 artikla
      Tuoteryhmään ”teollisuuden ja laitosten koneastianpesuaineet” sovellettavat arviointiperusteet ja niihin liittyvät arviointi- ja todentamisvaatimukset ovat voimassa kuusi vuotta tämän päätöksen tiedoksiantamisesta.
      5 artikla
      Hallinnollisia tarkoituksia varten tuoteryhmälle ”teollisuuden ja laitosten koneastianpesuaineet” annetaan tunnusnumero ”038”.
      6 artikla
      Kumotaan päätös 2012/720/EU.
      7 artikla
      1.   Poiketen siitä, mitä 6 artiklassa säädetään, tuoteryhmään ”teollisuuden ja laitosten koneastianpesuaineet” kuuluvia tuotteita koskevat EU-ympäristömerkkihakemukset, jotka on toimitettu ennen tämän päätöksen tiedoksiantamispäivää, arvioidaan päätöksessä 2012/720/EU vahvistettujen edellytysten mukaisesti.
      2.   Tuoteryhmään ”teollisuuden ja laitosten koneastianpesuaineet” kuuluvia tuotteita koskevat EU-ympäristömerkkihakemukset, jotka on toimitettu kahden kuukauden kuluessa tämän päätöksen tiedoksiantamispäivästä, voivat perustua joko päätöksessä 2012/720/EU tai tässä päätöksessä vahvistettuihin arviointiperusteisiin. Kyseiset hakemukset on arvioitava niiden arviointiperusteiden mukaisesti, joihin ne perustuvat.
      3.   Päätöksessä 2012/720/EU vahvistettujen arviointiperusteiden mukaisesti myönnettyjä EU-ympäristömerkkejä saa käyttää 12 kuukautta tämän päätöksen tiedoksiantamispäivästä.
      8 artikla
      Tämä päätös on osoitettu kaikille jäsenvaltioille.

         Tehty Brysselissä 23 päivänä kesäkuuta 2017.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös, annettu 14 päivänä marraskuuta 2012, ekologisista arviointiperusteista EU-ympäristömerkin myöntämiseksi teollisuuden ja laitosten koneastianpesuaineille (EUVL L 326, 24.11.2012, s. 25).

         (3)  Euroopan parlamentin ja neuvoston asetus (EY) N:o 648/2004, annettu 31 päivänä maaliskuuta 2004, pesuaineista (EUVL L 104, 8.4.2004, s. 1).

         (4)  Komission suositus 2011/696/EU, annettu 18 päivänä lokakuuta 2011, nanomateriaalin määritelmästä (EUVL L 275, 20.10.2011, s. 38).

         LIITE

            EU-YMPÄRISTÖMERKIN MYÖNTÄMISPERUSTEET

            YLEISET PERIAATTEET

            Arviointiperusteet EU-ympäristömerkin myöntämiseksi teollisuuden ja laitosten koneastianpesuaineille

         ARVIOINTIPERUSTEET

                     1.

                     Myrkyllisyys vesieliöille

                     2.

                     Biohajoavuus

                     3.

                     Palmuöljyn, palmunsiemenöljyn ja niiden johdannaisten kestävä hankinta

                     4.

                     Aineet, joita ei saa käyttää tai joiden käyttöä on rajoitettu

                     5.

                     Pakkaukset

                     6.

                     Soveltuvuus käyttöön

                     7.

                     Automaattiset annostelujärjestelmät

                     8.

                     Käyttäjille annettavat tiedot

                     9.

                     EU-ympäristömerkin tiedot

               ARVIOINTI JA TODENTAMINEN
         a)   Vaatimukset

         Erityiset arviointi- ja todentamisvaatimukset ilmoitetaan kunkin arviointiperusteen yhteydessä.
         Kun hakijan edellytetään esittävän toimivaltaisille elimille vakuutuksia, asiakirjoja, analyyseja, testausselosteita tai muita todisteita arviointiperusteiden noudattamisesta, nämä voivat olla peräisin hakijalta itseltään ja/tai tämän tavarantoimittajalta/tavarantoimittajilta.
         Toimivaltaisten elinten on tunnustettava ensisijaisesti vakuutukset, jotka ovat sellaisten elinten antamia, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteiden, prosessien ja palvelujen sertifiointielimiä koskevien yhdenmukaistettujen standardien mukaisesti. Akkreditoinnissa on noudatettava Euroopan parlamentin ja neuvoston asetusta (EY) N:o 765/2008 (1).
         Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.
         Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia tai laitosvierailuja.
         Edellytyksenä on, että tuote täyttää kaikki sovellettavat oikeudelliset vaatimukset siinä maassa (niissä maissa), jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.
         EU-ympäristömerkin verkkosivulla on pesuaineiden valmistusainetietokanta (DID-luettelo), joka sisältää yleisimmät pesuaineisiin ja kosmeettisiin valmisteisiin sisältyvät aineet. Siinä annettuja tietoja on käytettävä kriittisen laimennustilavuuden (CDV) laskennassa ja sisältyvien aineiden biologisen hajoavuuden arvioinnissa. Sellaisten aineiden osalta, joita ei ole lueteltu DID-luettelossa, annetaan ohjeita siitä, miten tarvittavat tiedot lasketaan tai ekstrapoloidaan.
         Toimivaltaiselle elimelle on toimitettava sisältyvien aineiden täydellinen luettelo, josta käy ilmi lopputuotteeseen sisältyvän aineen (mahdollinen) kauppanimi, kemiallinen nimi, CAS-nro, DID-nro, määrä, tehtävä ja olomuoto (mukaan lukien veteen liukeneva kalvo, jos sellainen on).
         Säilöntäaineet ja väriaineet on ilmoitettava pitoisuudesta riippumatta. Muut tuotteeseen sisältyvät aineet on ilmoitettava, jos niiden pitoisuus on vähintään 0,010 painoprosenttia.
         Kaikki tuotteeseen sisältyvät aineet, jotka esiintyvät nanomateriaalien muodossa, on merkittävä luetteloon selkeästi sulkuihin kirjoitetulla sanalla ”nano”.
         Kustakin luettelossa mainitusta sisältyvästä aineesta on toimitettava käyttöturvallisuustiedote Euroopan parlamentin ja neuvoston asetuksen (EY) N:o 1907/2006 (2) mukaisesti. Jos yksittäisen aineen käyttöturvallisuustiedotetta ei ole saatavilla, koska aine on seoksen osa, hakijan on toimitettava seoksen käyttöturvallisuustiedote.
         b)   Mittaustarkkuuden raja-arvot

         Kaikkien sisältyvien aineiden on täytettävä ekologiset arviointiperusteet, jotka on esitetty taulukossa 1.

            Taulukko 1

            Teollisuuden ja laitosten koneastianpesuaineisiin sisältyviin aineisiin sovellettavat raja-arvot arviointiperusteittain (painoprosentteina)

                     Arviointiperuste

                     Pinta-aktiiviset aineet

                     Säilöntäaineet

                     Väriaineet

                     Muut (esim. entsyymit)

                     Myrkyllisyys vesieliöille

                     ≥ 0,010

                     ei raja-arvoa (*1)

                     ei raja-arvoa (*1)

                     ≥ 0,010

                     Biohajoavuus

                     Pinta-aktiiviset aineet

                     ≥ 0,010

                     —

                     —

                     —

                     Orgaaniset aineet

                     ≥ 0,010

                     ei raja-arvoa (*1)

                     ei raja-arvoa (*1)

                     ≥ 0,010

                     Palmuöljyn kestävä hankinta

                     ≥ 0,010

                     —

                     —

                     ≥ 0,010

                     Aineet, joita ei saa käyttää tai joiden käyttöä on rajoitettu

                     Aineet, joita ei saa käyttää tai joiden käyttöä on rajoitettu

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Vaaralliset aineet

                     ≥ 0,010

                     ≥ 0,010

                     ≥ 0,010

                     ≥ 0,010

                     Erityistä huolta aiheuttavat aineet

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     ei raja-arvoa (*1)

                     Säilöntäaineet

                     —

                     ei raja-arvoa (*1)

                     —

                     —

                     Väriaineet

                     —

                     —

                     ei raja-arvoa (*1)

                     —

                     Entsyymit

                     —

                     —

                     —

                     ei raja-arvoa (*1)

               VERTAILUANNOS
         Seuraavaa annostusta käytetään vertailuannoksena laskelmissa, joilla pyritään osoittamaan, onko EU-ympäristömerkin vaatimuksia noudatettu, sekä testaamaan puhdistuskykyä.
         Suurin valmistajan suosittama annostus, jolla valmistetaan 1 litra pesuliuosta (ilmaistaan grammoina tai millilitroina yhtä pesuliuoslitraa kohden) kolmelle veden kovuusasteelle (pehmeä, keskikova, kova).

            Arviointi ja todentaminen: Hakijan on toimitettava annosteluohjeet sisältävä tuote-etiketti tai tuoteseloste.

            Arviointiperuste 1 – Myrkyllisyys vesieliöille

         Tuotteen kriittinen laimennustilavuus (CDVkrooninen-arvo) ei saa ylittää seuraavia vertailuannoksen raja-arvoja.

                     Veden kovuus
                     Tuotetyyppi

                     Pehmeä
                     (< 1,5 mmol CaCO3/l)
                     (l/l pesuliuosta)

                     Keskikova
                     (1,5–2,5 mmol CaCO3/l)
                     (l/l pesuliuosta)

                     Kova
                     (> 2,5 mmol CaCO3/l)
                     (l/l pesuliuosta)

                     Esiliotusaineet

                     2 000

                     2 000

                     2 000

                     Koneastianpesuaineet

                     3 000

                     5 000

                     7 000

                     Monikomponenttijärjestelmät

                     3 000

                     4 000

                     5 000

                     Huuhtelukirkasteet

                     3 000

                     3 000

                     3 000

            Arviointi ja todentaminen: Hakijan on toimitettava laskelma tuotteen CDVkrooninen-arvosta. EU-ympäristömerkin verkkosivuilla on laskentataulukko CDVkrooninen-arvon laskemista varten.
         Kriittinen laimennustilavuus (CDVkrooninen) lasketaan kullekin sisältyvälle aineelle (i) yhtälöllä:

         missä

                     annostus(i)

                     :

                     aineen (i) paino (g) vertailuannoksessa

                     DF(i)

                     :

                     aineen (i) hajoamistekijä

                     TFkrooninen(i)

                     :

                     aineen (i) krooninen toksisuustekijä.

               Muuttujien DF(i) ja TFkrooninen(i) arvot annetaan DID-luettelon ajantasaisimmassa A-osassa. Jos sisältyvää ainetta ei ole lueteltu DID-luettelon A-osassa, hakijan on arvioitava muuttujien arvot DID-luettelon B-osassa kuvatulla tavalla. Arvioon on liitettävä asiaa koskevat asiakirjat.

            Arviointiperuste 2 – Biohajoavuus

         a)   Pinta-aktiivisten aineiden biohajoavuus

         Kaikkien pinta-aktiivisten aineiden on oltava helposti hajoavia (aerobisesti).
         Kaikkien vesiympäristölle vaarallisiksi luokiteltujen pinta-aktiivisten aineiden, jotka kuuluvat kategorioihin välitön vaara, kategoria 1 (H400) tai krooninen vaara, kategoria 3 (H412) Euroopan parlamentin ja neuvoston asetuksen (EY) N:o 1272/2008 (3) mukaisesti, on lisäksi oltava anaerobisesti biologisesti hajoavia.
         b)   Orgaanisten yhdisteiden biohajoavuus

         Sellaisen orgaanisen aineksen, joka ei ole aerobisesti biologisesti hajoavaa (ei nopeasti biohajoava, aNBO) tai anaerobisesti biohajoavaa (anNBO), määrä tuotteessa ei saa ylittää seuraavia vertailuannoksen raja-arvoja:

                        aNBO (g/l pesuliuosta)

                                 Veden kovuus
                                 Tuotetyyppi

                                 Pehmeä
                                 < 1,5 mmol CaCO3/l

                                 Keskikova
                                 1,5–2,5 mmol CaCO3/l

                                 Kova
                                 > 2,5 mmol CaCO3/l

                                 Esiliotusaineet

                                 0,40

                                 0,40

                                 0,40

                                 Koneastianpesuaineet / Monikomponenttijärjestelmä

                                 0,40

                                 0,40

                                 0,40

                                 Huuhtelukirkasteet

                                 0,04

                                 0,04

                                 0,04

                        anNBO (g/l pesuliuosta)

                                 Veden kovuus
                                 Tuotetyyppi

                                 Pehmeä
                                 < 1,5 mmol CaCO3/l

                                 Keskikova
                                 1,5–2,5 mmol CaCO3/l

                                 Kova
                                 > 2,5 mmol CaCO3/l

                                 Esiliotusaineet

                                 0,40

                                 0,40

                                 0,40

                                 Koneastianpesuaineet / Monikomponenttijärjestelmä

                                 0,60

                                 1,00

                                 1,00

                                 Huuhtelukirkasteet

                                 0,04

                                 0,04

                                 0,04

            Arviointi ja todentaminen: Hakijan on toimitettava asiakirjat pinta-aktiivisten aineiden hajoavuudesta sekä laskelma tuotteen aNBO- ja anNBO-arvoista. EU-ympäristömerkin verkkosivulla on laskentataulukko aNBO- ja anNBO-arvojen laskemiseksi.
         Pinta-aktiivisten aineiden hajoavuuden ja orgaanisten yhdisteiden aNBO- ja anNBO-arvojen osalta on viitattava ajantasaisimpaan DID-luetteloon.
         Niistä tuotteeseen sisältyvistä aineista, joita ei ole mainittu DID-luettelon A-osassa, on esitettävä julkaisuista tai muista lähteistä saadut asiaankuuluvat tiedot tai asianmukaiset testitulokset, jotka osoittavat niiden olevan aerobisesti ja anaerobisesti biologisesti hajoavia, kuten luettelon B-osassa kuvataan.
         Edellä mainittujen hajoavuutta koskevien asiakirjojen puuttuessa muu sisältyvä aine kuin pinta-aktiivinen aine voidaan vapauttaa anaerobista hajoavuutta koskevasta vaatimuksesta, jos jokin seuraavista kolmesta vaihtoehdosta täyttyy:

                     1)

                     Aine on helposti hajoava ja sillä on matala adsorptio (A < 25 %).

                     2)

                     Aine on helposti hajoava ja sillä on korkea desorptio (D > 75 %).

                     3)

                     Aine on helposti hajoava eikä se ole biokertyvä (4).

               Adsorptiota/desorptiota koskeva testaus on tehtävä OECD-testimenetelmän 106 mukaisesti.

            Arviointiperuste 3 – Palmuöljyn, palmunsiemenöljyn ja niiden johdannaisten kestävä hankinta

         Tuotteisiin sisältyvät aineet, jotka ovat peräisin palmuöljystä tai palmunsiemenöljystä, on hankittava kestävää tuotantoa koskevan sertifiointijärjestelmän vaatimukset täyttävältä tilalta. Sertifiointijärjestelmän on oltava useista sidosryhmistä muodostuvien järjestöjen vaatimusten mukainen, sillä on oltava laaja jäsenpohja, mukaan lukien kansalaisjärjestöt, teollisuus ja valtionhallinto, ja siinä on käsiteltävä ympäristövaikutuksia, mukaan lukien maaperään, luonnon monimuotoisuuteen, orgaanisen hiilen varastoihin sekä luonnonvarojen suojeluun kohdistuvat vaikutukset.

            Arviointi ja todentaminen: Hakijan on esitettävä kolmannen osapuolen todistusten ja alkuperäketjun avulla todisteet siitä, että sisältyvien aineiden valmistuksessa käytetty palmuöljy ja palmunsiemenöljy on hankittu kestävästi hoidetuilta tiloilta.
         Hyväksyttäviä sertifikaatteja ovat muun muassa RSPO-järjestön (Roundtable for Sustainable Palm Oil) sertifikaatti (toimitusketjun yksilöinti/erilläänpito/massatase) tai minkä tahansa vastaavan tai vaatimuksiltaan tiukemman kestävän tuotannon järjestelmän sertifikaatit.
         Palmuöljyn ja palmunsiemenöljyn kemiallisten johdannaisten osalta voidaan käyttää kestävyyden osoittamiseen book and claim -järjestelmiä, kuten Green Palm -sertifikaatit tai vastaavat. Hakijan on toimitettava vuotuisessa raportissa (Annual Communications of Progress, ACOP) ilmoitetut viimeisimmän vuosittaisen myyntijakson aikana hankitut ja lunastetut Green Palm -sertifikaatit.

            Arviointiperuste 4 – Aineet, joita ei saa käyttää tai joiden käyttöä on rajoitettu

         a)   Aineet, joita ei saa käyttää tai joiden käyttöä on rajoitettu

         i)   Aineet, joita ei saa käyttää

         Tuote ei saa sisältää seuraavia aineita pitoisuudesta riippumatta:

                     —

                     alkyylifenolietoksylaatit (APEO) ja muut alkylifenolijohdannaiset

                     —

                     atranoli

                     —

                     kloroatranoli

                     —

                     dietyleenitriamiinipentaetikkahappo (DTPA)

                     —

                     etyleenidiamiinitetraetikkahappo (EDTA) ja sen suolat

                     —

                     formaldehydi ja formaldehydiä vapauttavat aineet (esimerkiksi 2-bromi-2-nitropropaani-1,3-dioli, 5-bromo-5-nitro-1,3-dioksaani, natriumhydroksimetyyliglysinaatti, diatsolinidyyliurea) lukuun ottamatta tuotteeseen sisältyvässä aineessa enintään 0,010 painoprosentin pitoisuutena esiintyviä polyalkoksikemiaan perustuvien pinta-aktiivisten aineiden sisältämiä formaldehydiepäpuhtauksia

                     —

                     glutaarialdehydi

                     —

                     hydroksi-isoheksyyli-3-syklohekseeni-karboksialdehydi (HICC)

                     —

                     muoviset mikrohiukkaset

                     —

                     nanohopea

                     —

                     nitromyskit ja polysykliset myskit

                     —

                     perfluoratut alkylaatit

                     —

                     kvaternaariset ammoniumsuolat, jotka eivät ole nopeasti biologisesti hajoavia

                     —

                     reaktiiviset klooriyhdisteet

                     —

                     rodamiini B

                     —

                     triklosaani

                     —

                     3-jodi-2-propynyylibutyylikarbamaatti.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että tuote ei sisällä lueteltuja aineita pitoisuudesta riippumatta.
         ii)   Aineet, joiden käyttöä on rajoitettu

         Tuotteessa ei saa olla seuraavia aineita ilmoitettua pitoisuutta enempää:

                     —

                     2-metyyli-2H-isotiatsol-3-oni: 0,0050 painoprosenttia

                     —

                     1,2-Bentsisotiatsol-3(2H)-oni 0,0050 painoprosenttia

                     —

                     5-kloori-2-metyyli-4-isotiatsolin-3-oni/2-metyyli-4-isotiatsolin-3-oni: 0,0015 painoprosenttia.

               Alkuainefosforina laskettava fosforin (P) kokonaispitoisuus rajoitetaan seuraavasti:

                     Tuotetyyppi
                     (g/l pesuliuosta)

                     Veden kovuus (mmol CaCO3/l)

                     Pehmeä (< 1,5)

                     Keskikova (1,5–2,5)

                     Kova (> 2,5)

                     Esiliotusaineet

                     0,08

                     0,08

                     0,08

                     Koneastianpesuaineet

                     0,15

                     0,30

                     0,50

                     Huuhtelukirkasteet

                     0,02

                     0,02

                     0,02

                     Monikomponenttijärjestelmä

                     0,17

                     0,32

                     0,52

            Arviointi ja todentaminen: Hakijan on toimitettava seuraavat asiakirjat:

                     a)

                     Jos käytetään isotiatsolinoneja, allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että käytettyjen isotiatsolinonien pitoisuus on asetettujen raja-arvojen mukainen tai niitä pienempi.

                     b)

                     Allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset, joissa vahvistetaan, että alkuainefosforin kokonaismäärä on asetettujen raja-arvojen mukainen tai niitä pienempi. Tuotteen sisältämän fosforin kokonaismäärän laskelmien tulee olla vakuutuksen liitteenä.

               b)   Vaaralliset aineet

         i)   Lopputuote

         Lopputuotetta ei saa luokitella eikä merkitä akuutisti myrkylliseksi, elinkohtaisesti myrkylliseksi, hengitysteitä tai ihoa herkistäväksi, syöpää aiheuttavaksi, perimää vaurioittavaksi, lisääntymiselle vaaralliseksi tai vesiympäristölle vaaralliseksi Euroopan parlamentin ja neuvoston asetuksen (EY) N:o 1272/2008 liitteessä I olevien määritelmien ja taulukon 2 vaaraluokituksen mukaisesti.
         ii)   Sisältyvät aineet

         Sisältyvien aineiden pitoisuus lopputuotteessa ei saa olla yli 0,010 painoprosenttia, jos kyseiset tuotteet ovat myrkyllisten, vesiympäristölle vaarallisten, hengitysteitä tai ihoa herkistävien, syöpää aiheuttavien, perimää vaurioittavien tai lisääntymiselle vaarallisten aineiden luokitteluperusteiden mukaisia asetuksen (EY) N:o 1272/2008 liitteen I ja taulukon 2 luettelon mukaisesti.
         Jos asetuksen (EY) N:o 1272/2008 10 artiklan mukaisesti määritetyt yleiset tai erityiset pitoisuuksien raja-arvot ovat tiukemmat, on sovellettava niitä.

            Taulukko 2

            Rajoitetut vaaraluokitukset ja niiden ryhmittely

                     Akuutti myrkyllisyys

                     Kategoriat 1 ja 2

                     Kategoria 3

                     H300 Tappavaa nieltynä

                     H301 Myrkyllistä nieltynä

                     H310 Tappavaa joutuessaan iholle

                     H311 Myrkyllistä joutuessaan iholle

                     H330 Tappavaa hengitettynä

                     H331 Myrkyllistä hengitettynä

                     H304 Voi olla tappavaa nieltynä ja joutuessaan hengitysteihin

                     EUH070 Myrkyllistä joutuessaan silmään

                     Elinkohtainen myrkyllisyys

                     Kategoria 1

                     Kategoria 2

                     H370 Vahingoittaa elimiä

                     H371 Saattaa vahingoittaa elimiä

                     H372 Vahingoittaa elimiä pitkäaikaisessa tai toistuvassa altistumisessa

                     H373 Saattaa vahingoittaa elimiä pitkäaikaisessa tai toistuvassa altistumisessa

                     Hengitysteiden ja ihon herkistyminen

                     Kategoria 1A/1

                     Kategoria 1 B

                     H317 Voi aiheuttaa allergisen ihoreaktion

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     Syöpää aiheuttava, perimää vaurioittava tai lisääntymiselle vaarallinen

                     Kategoriat 1A ja 1B

                     Kategoria 2

                     H340 Saattaa aiheuttaa perimävaurioita

                     H341 Epäillään aiheuttavan perimävaurioita

                     H350 Saattaa aiheuttaa syöpää

                     H351 Epäillään aiheuttavan syöpää

                     H350i Saattaa aiheuttaa syöpää hengitettynä

                     H360F Saattaa heikentää hedelmällisyyttä

                     H361f Epäillään heikentävän hedelmällisyyttä

                     H360D Voi vaurioittaa sikiötä

                     H361d Epäillään vaurioittavan sikiötä

                     H360FD Saattaa heikentää hedelmällisyyttä. Voi vaurioittaa sikiötä

                     H361fd Epäillään heikentävän hedelmällisyyttä. Epäillään vaurioittavan sikiötä

                     H360Fd Saattaa heikentää hedelmällisyyttä. Epäillään vaurioittavan sikiötä

                     H362 Saattaa aiheuttaa haittaa rintaruokinnassa oleville lapsille

                     H360Df Voi vaurioittaa sikiötä. Epäillään heikentävän hedelmällisyyttä

                     Vesiympäristölle vaarallinen

                     Kategoriat 1 ja 2

                     Kategoriat 3 ja 4

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     H410 Erittäin myrkyllistä vesieliöille, pitkäaikaisia haittavaikutuksia

                     H413 Saattaa aiheuttaa pitkäaikaisia haittavaikutuksia vesieliöille

                     H411 Myrkyllistä vesieliöille, pitkäaikaisia haittavaikutuksia

                     Vaarallista otsonikerrokselle

                     H420 Vaarallista otsonikerrokselle

               Tätä arviointiperustetta ei sovelleta asetuksen (EY) N:o 1907/2006 2 artiklan 7 kohdan a ja b alakohdan soveltamisalaan kuuluviin mainitun asetuksen liitteessä IV ja V lueteltuihin sisältyviin aineisiin, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta. Sen määrittämiseksi, sovelletaanko tätä vapautusta, hakijan on selvitettävä kaikki tuotteeseen sisältyvät aineet, joiden pitoisuus on yli 0,010 painoprosenttia.
         Taulukon 3 aineet ja seokset on vapautettu vaatimuksesta 4(b)(ii).

            Taulukko 3

            Vapautuksen saaneet aineet

                     Aine

                     Vaaralauseke

                     Pinta-aktiiviset aineet

                     H400 Erittäin myrkyllistä vesieliöille

                     H412 Haitallista vesieliöille, pitkäaikaisia haittavaikutuksia

                     Subtilisiini

                     H400 Erittäin myrkyllistä vesieliöille

                     H411 Myrkyllistä vesieliöille, pitkäaikaisia haittavaikutuksia

                     Entsyymit (*2)

                     H317 Voi aiheuttaa allergisen ihoreaktion

                     H334 Voi aiheuttaa hengitettynä allergia- tai astmaoireita tai hengitysvaikeuksia

                     NTA epäpuhtautena MGDA:ssa ja GLDA:ssa (*3)

                     H351 Epäillään aiheuttavan syöpää

            Arviointi ja todentaminen: Hakijan on osoitettava, että arviointiperustetta on noudatettu lopputuotteessa ja kaikissa sisältyvissä aineissa, joiden pitoisuus lopputuotteessa on yli 0,010 painoprosenttia. Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että yksikään näistä aineista ei täytä perusteita yhden tai useamman taulukossa 2 luetellun vaaralausekkeen mukaiselle luokittelulle niissä muodoissa tai fysikaalisissa olomuodoissa, joissa ne esiintyvät tuotteessa.
         Asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta hakijan asiaa koskeva vakuutus riittää.
         Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan tuotteiden sisältävän aineita, jotka täyttävät poikkeusta koskevat edellytykset.
         c)   Erityistä huolta aiheuttavat aineet

         Lopputuote ei saa sisältää aineita, jotka on tunnistettu asetuksen (EY) N:o 1907/2006 59 artiklan 1 kohdassa kuvatun menettelyn mukaisesti erityistä huolta aiheuttavien aineiden luetteloon kuuluviksi aineiksi.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset tai käyttöturvallisuustiedote, joissa vahvistetaan, että tuotteet eivät sisällä mitään luetteloon kuuluvia aineita.
         Hakijan on viitattava viimeisimpään hakemuksen jättöajankohtana julkaistuun erityistä huolta aiheuttavien aineiden luetteloon.
         d)   Hajusteet

         Teollisuuden ja laitosten koneastianpesuaineet eivät saa sisältää hajusteita.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta.
         e)   Säilöntäaineet

                     i)

                     Tuote saa sisältää säilöntäaineita ainoastaan sen säilyvyyden parantamiseksi ja pelkästään tätä tarkoitusta varten asianmukaisesti annosteltuna. Tämä ei koske pinta-aktiivisia aineita, joilla voi olla myös biosidiominaisuuksia.

                     ii)

                     Tuote voi sisältää säilöntäaineita edellyttäen, että ne eivät ole biokertyviä. Säilöntäainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

                     iii)

                     Pakkauksessa tai muissa tuote-esitteissä ei saa väittää tai antaa ymmärtää, että tuotteella on mikrobeja tuhoava tai desinfioiva vaikutus.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä säilöntäaineista ja tiedot BCF- tai log Kow -arvoista. Hakijan on lisäksi toimitettava graafinen esitys pakkauksesta.
         f)   Väriaineet

         Tuotteen väriaineet eivät saa olla biokertyviä.
         Väriainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa. Mikäli väriaine on hyväksytty käytettäväksi elintarvikkeissa, ei mahdollista biokertyvyyttä tarvitse selvittää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä väriaineista ja tiedot BCF- tai log Kow -arvoista taikka asiakirjat sen varmistamiseksi, että väriaine on hyväksytty käytettäväksi elintarvikkeissa.
         g)   Entsyymit

         Ainoastaan kapseloituja (kiinteässä muodossa olevia) entsyymejä ja entsyyminesteitä/-lietteitä saa käyttää.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta ja tarvittaessa sitä tukevat toimittajien vakuutukset sekä käyttöturvallisuustiedote kaikista lisätyistä entsyymeistä.

            Arviointiperuste 5 – Pakkaukset

         a)   Pakkausten takaisinottojärjestelmä

         Jos tuote toimitetaan pakkauksessa, joka kuuluu takaisinottojärjestelmään, tuote vapautetaan perusteen 5 b ja c kohdan vaatimuksista.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä asiakirjat, joissa kuvataan tai osoitetaan, että käytössä on pakkausten takaisinottojärjestelmä.
         b)   Paino–hyötysuhde (WUR)

         Tuotteen paino–hyötysuhde lasketaan ainoastaan primääripakkaukselle, eikä se saa ylittää seuraavia vertailuannoksen arvoja.

                     Veden kovuus
                     Tuotetyyppi

                     Pehmeä
                     < 1,5 mmol CaCO3/l
                     (g/l pesuliuosta)

                     Keskikova
                     1,5–2,5 mmol CaCO3/l
                     (g/l pesuliuosta)

                     Kova
                     > 2,5 mmol CaCO3/l
                     (g/l pesuliuosta)

                     Jauheet

                     0,8

                     1,4

                     2,0

                     Nesteet

                     1,0

                     1,8

                     2,5

               Primääripakkaukset, jotka on valmistettu yli 80-prosenttisesti kierrätysmateriaalista, on vapautettu tästä vaatimuksesta.

            Arviointi ja todentaminen: Hakijan on toimitettava laskelma tuotteen paino–hyötysuhteesta. Jos tuotetta myydään erilaisissa pakkauksissa (erilaisina määrinä), laskelma on toimitettava kustakin sellaisesta pakkauskoosta, jolle EU-ympäristömerkki myönnetään.
         Paino–hyötysuhde lasketaan yhtälöllä:

            WUR = Σ ((Wi
             + Ui
            )/(Di
             * Ri
            ))
         missä

                     Wi

                     :

                     kuluttajapakkauksen (i) paino (g)

                     Ui

                     :

                     kuluttajapakkauksen (i) sisältämän, muusta kuin kierrätetystä materiaalista valmistetun pakkauksen paino (g) Ui = Wi, jollei hakija pysty osoittamaan muuta

                     Di

                     :

                     kuluttajapakkaukseen (i) sisältyvien vertailuannosten määrä

                     Ri

                     :

                     uudelleentäyttöindeksi. Ri = 1 (pakkausta ei käytetä uudelleen samaan tarkoitukseen) tai Ri = 2 (jos hakija pystyy todistamaan, että pakkauskomponentti voidaan käyttää uudelleen samaan tarkoitukseen ja hakija myy täyttöpakkauksia).

               Hakijan on toimitettava arviointiperusteen noudattamisesta allekirjoitettu vakuutus, jossa vahvistetaan kierrätysmateriaalin määrä, sekä asianmukaiset asiakirjat. Pakkausta pidetään kierrätettynä, jos pakkauksen valmistukseen käytetty raaka-aine on kerätty pakkausten valmistajilta jakeluvaiheessa tai kuluttajavaiheessa.
         d)   Kierrätettävyyden suunnittelu

         Muoviset pakkaukset on suunniteltava tehokkaan kierrätyksen helpottamiseksi siten, että vältetään epäpuhtauksia sekä yhteensopimattomia materiaaleja, joiden tiedetään estävän erottelua tai uudelleenkäsittelyä tai heikentävän kierrätettävän materiaalin laatua. Etiketissä tai vyötteessä, sulkimessa taikka eristepäällysteissä ei saa olla erikseen taikka yhdistettynä taulukossa 4 lueteltuja materiaaleja tai osia. Pumppumekanismit (mukaan lukien sumutteissa olevat) on vapautettu tästä vaatimuksesta.

            Taulukko 4

            Materiaalit ja osat, joita ei saa käyttää pakkausten osissa

                     Pakkauksen osa

                     Kielletyt materiaalit ja osat (*4)

                     Etiketti tai vyöte

                                 —

                                 PS-etiketti tai -vyöte yhdessä PET-, PP- tai HDPE-pullon kanssa

                                 —

                                 PVC-etiketti tai -vyöte yhdessä PET-, PP- tai HDPE-pullon kanssa

                                 —

                                 PETG-etiketti tai -vyöte yhdessä PET-pullon kanssa

                                 —

                                 Muut vyötteen/etikettien muovimateriaalit, joiden tiheys > 1 g/cm3, yhdessä PET-pullon kanssa

                                 —

                                 Muut vyötteen tai etikettien muovimateriaalit, joiden tiheys < 1 g/cm3, yhdessä PP- tai HDPE-pullon kanssa

                                 —

                                 Etiketti tai vyöte, joka on metalloitu tai hitsattu pakkauksen runkoon (mould labelling)

                     Suljin

                                 —

                                 PS-suljin yhdessä PET-, HDPE- tai PP-pullon kanssa

                                 —

                                 PVC-suljin yhdessä PET-, PP- tai HDPE-pullon kanssa

                                 —

                                 PETG-sulkimet tai suljinmateriaali, jonka tiheys > 1 g/cm3, yhdessä PET-pullon kanssa

                                 —

                                 Metallista, lasista tai EVA:sta valmistetut sulkimet, jotka eivät ole helposti erotettavissa pullosta

                                 —

                                 Silikonista tehdyt sulkimet. Silikonisulkimet, joiden tiheys on < 1 g/cm3, yhdessä PET-pullon kanssa, sekä silikonisulkimet, joiden tiheys on > 1 g/cm3, yhdessä PEHD- tai PP-pullon kanssa, on vapautettu.

                                 —

                                 Metallifoliot tai -sinetit, jotka pysyvät kiinni pullossa tai sen sulkimessa sen jälkeen, kun tuote on avattu

                     Eristyspinnoitukset

                     Polyamidi, funktionaaliset polyolefiinit, metallisoidut ja valon kulkua estävät eristeet

            Arviointi ja todentaminen: Hakijan on toimitettava arviointiperusteen noudattamisesta allekirjoitettu vakuutus, josta käy ilmi pakkausmateriaalin, mukaan lukien säiliö, etiketti tai vyöte, liimat, suljin ja suojapäällyste, koostumus, sekä valokuvat tai tekniset piirustukset kuluttajapakkauksesta.

            Arviointiperuste 6 – Soveltuvuus käyttöön

         Tuotteella on oltava tyydyttävä puhdistusteho valmistajan suosittelemassa alhaisimmassa pesulämpötilassa ja alhaisimmalla annostuksella veden kovuudesta riippuen EU-ympäristömerkin verkkosivuilla (5) olevan ”Teollisuuden ja laitosten koneastianpesuaineiden suorituskyvyn puitetestin” mukaisesti.

            Arviointi ja todentaminen: Hakijan on toimitettava asiakirjat, joista käy ilmi, että tuote on testattu puitteissa määritellyissä olosuhteissa ja että tulosten mukaan tuote on saavuttanut vähintään puhdistusteholle asetetun vähimmäistason. Hakijan on lisäksi tarvittaessa toimitettava asiakirjat, jotka osoittavat tuotteen täyttävän testaus- ja kalibrointilaboratorioita koskevissa asianmukaisissa harmonisoiduissa standardeissa määritellyt laboratoriovaatimukset.
         Testauksessa voidaan käyttää vastaavaa suorituskykytestiä, jos toimivaltainen elin on arvioinut ja hyväksynyt vastaavuuden.

            Arviointiperuste 7 – Automaattiset annostelujärjestelmät

         Hakijan on varmistettava, että monikomponenttijärjestelmissä tuotetta käytetään automaattisessa ja valvotussa annostelujärjestelmässä.
         Jotta automaattisissa annostelujärjestelmissä voidaan varmistaa oikea annostelu, luvan voimassaoloaikana on suoritettava vähintään kerran vuodessa asiakaskäynti kaikissa tiloissa, joissa tuotetta käytetään. Käynteihin on sisällyttävä annostelulaitteen kalibrointi. Asiakaskäynnit voi tehdä kolmas osapuoli.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä kuvaus asiakaskäyntien sisällöstä, tekijästä ja tiheydestä.

            Arviointiperuste 8 – Käyttäjille annettavat tiedot

         Tuotteeseen on liitettävä asianmukaista käyttöä koskevat ohjeet tuotteen puhdistustehon maksimoimiseksi, jätteen määrän minimoimiseksi sekä vesien pilaantumisen ja luonnonvarojen käytön vähentämiseksi. Ohjeet voidaan esittää tekstimuodossa, kuvina tai symboleina ja niihin on sisällyttävä seuraavat tiedot:

                     a)

                        Annosteluohjeet

                     Annosteluohjeisiin tulee sisältyä annos grammoina tai millilitroina ja/tai jonakin muuna tai vaihtoehtoisena mittayksikkönä (esimerkiksi korkkeina, suihkaisuina) sekä veden kovuuden vaikutus annoksen kokoon.
                     Tätä vaatimusta ei sovelleta monikomponenttituotteisiin, jotka annostellaan automaattisella järjestelmällä.
                     Tiedoista on käytävä ilmi yleisin veden kovuus sillä alueella, jolla tuote on tarkoitus saattaa markkinoille, tai tiedot siitä, mistä veden kovuustason voi tarkistaa.

                     b)

                        Pakkauksen hävittämiseen liittyvät tiedot

                     Kuluttajapakkaukseen on sisällyttävä tiedot uudelleenkäytöstä, kierrätyksestä ja pakkauksen asianmukaisesta hävittämisestä.

                     c)

                        Ympäristöön liittyvät tiedot

                     Kuluttajapakkauksessa on oltava maininta asianmukaisen annostelun ja alhaisimman suositellun lämpötilan käytön tärkeydestä energian- ja vedenkulutuksen minimoimiseksi ja veden pilaantumisen vähentämiseksi.

            Arviointi ja todentaminen: Hakijan on toimitettava allekirjoitettu vakuutus arviointiperusteen täyttymisestä sekä malli tuotteen merkinnöistä.

            Arviointiperuste 9 – EU-ympäristömerkin tiedot

         Logon on oltava näkyvillä ja luettavissa. EU-ympäristömerkin rekisteröinti-/lisenssinumero on merkittävä tuotteeseen, ja numeron on oltava luettavissa ja selkeästi näkyvillä.
         Hakija voi sisällyttää etikettiin valinnaisen tekstikentän, jossa on seuraava teksti:

                     —

                     Vähäinen vaikutus vesiympäristöön;

                     —

                     Rajoitettu määrä vaarallisia aineita;

                     —

                     Puhdistusteho testattu.

            Arviointi ja todentaminen: Hakijan on toimitettava allekirjoitettu vakuutus arviointiperusteen noudattamisesta sekä mallikappale etiketistä tai graafinen esitys pakkauksesta EU-ympäristömerkkeineen.

            (1)  Euroopan parlamentin ja neuvoston asetus (EY) N:o 765/2008, annettu 9 päivänä heinäkuuta 2008, tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta (EUVL L 218, 13.8.2008, s. 30).

            (2)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

            (*1)  ”ei raja-arvoa” tarkoittaa kaikkia tarkoituksella lisättyjä aineita, sivutuotteita ja raaka-aineiden epäpuhtauksia (analyyttinen määritysraja) pitoisuudesta riippumatta.

            (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (4)  Ainetta ei pidetä biokertyvänä, jos BCF < 100 tai log Kow < 3,0. Jos sekä BCF- että log Kow -arvot ovat saatavilla, on käytettävä suurinta mitattua BCF-arvoa.

            (*2)  Mukaan lukien stabilointiaineet ja muut valmisteiden apuaineet.

            (*3)  NTA:n pitoisuuden näissä raaka-aineissa on oltava alle 0,2 prosenttia eikä lopputuotteen yhteenlaskettu NTA:n kokonaispitoisuus saa ylittää 0,10:tä prosenttia.

            (*4)  EVA – etyleenivinyyliasetaatti, HDPE – HD-polyetyleeni, PET – polyetyleenitereftalaatti, PETG – glykoli-modifioitu polyetyleenitereftalaatti, PP – polypropeeni, PS – polystyreeni, PVC – polyvinyylikloridi

            (5)  Saatavilla osoitteessa [EU-ympäristömerkin verkkosivun URL-osoite lisätään myöhemmin – tällä hetkellä kaikki ehdotetut asiakirjat ovat saatavilla teknisessä kertomuksessa.]


title: Päätös N:o U4, annettu 13 päivänä joulukuuta 2011 , asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan mukaisista korvausmenettelyistä  ETA:n kannalta ja EY:n ja Sveitsin sopimuksen kannalta merkityksellinen teksti

text:
               25.2.2012

               FI

               Euroopan unionin virallinen lehti

               C 57/4

         PÄÄTÖS N:o U4,
   annettu 13 päivänä joulukuuta 2011,
   asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan mukaisista korvausmenettelyistä
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2012/C 57/04
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja asetuksen (EY) N:o 987/2009 säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 65 artiklan 6 ja 7 kohdan,
   ottaa huomioon asetuksen (EY) N:o 987/2009 70 artiklan,
   toimii asetuksen (EY) N:o 883/2004 71 artiklan 2 kohdan toisessa alakohdassa säädettyjen edellytysten mukaisesti,
   sekä katsoo seuraavaa:

               (1)

               Asetuksen (EY) N:o 883/2004 65 artiklassa otetaan käyttöön korvausmekanismi tavoitteena päästä tasapuolisempaan taloudelliseen tasapainoon jäsenvaltioiden välillä, kun on kyse työttömistä, jotka asuvat muussa jäsenvaltiossa kuin toimivaltaisessa valtiossa. Näillä korvauksilla korvataan ylimääräinen taloudellinen rasitus, joka koituu asuinjäsenvaltiolle, joka asetuksen (EY) N:o 883/2004 65 artiklan 5 kohdan a alakohdan nojalla myöntää työttömyysetuudet ilman, että olisi perinyt mitään maksuja asianomaisilta henkilöiltä näiden viimeisimmän toisessa jäsenvaltiossa harjoittaman toiminnan aikana.

               (2)

               Sen valtion, jonka lainsäädäntöä työttömään viimeksi sovellettiin, on korvattava asuinjäsenvaltion asetuksen (EY) N:o 883/2004 65 artiklan 5 kohdan a alakohdan nojalla säädetyssä ajassa myöntämät työttömyysetuudet riippumatta ensin mainitun valtion lainsäädännössä säädetyistä työttömyysetuuksien saamisen edellytyksistä.

               (3)

               Vaikka asetuksen (EY) N:o 883/2004 65 artiklan 6 kohdan neljäs virke mahdollistaa sen, että mainitun artiklan 5 kohdan b alakohdan mukaisten etuuksien maastavientikausi voidaan vähentää korvattavasta kaudesta, muita sen jäsenvaltion työttömyysetuuksien saantikausia, jossa asianomainen henkilö viimeksi harjoitti toimintaa (erityisesti asetuksen (EY) N:o 883/2004 65 artiklan 1 kohdan tai 65 artiklan 2 kohdan viimeisen virkkeen nojalla), ei voida vähentää.

               (4)

               Yhteisesti sovituilla parhailla toimintamalleilla voidaan nopeuttaa ja tehostaa korvausten selvittämistä laitosten välillä.

               (5)

               Avoimuus ja laitoksille annettavat ohjeet ovat tarpeen, jotta voidaan varmistaa asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan mukaisia korvausmenettelyjä koskevien EU:n säännösten yhtenäinen ja johdonmukainen soveltaminen,

         ON PÄÄTTÄNYT SEURAAVAA:
   I   KORVAUSMENETTELYN YLEISET PERIAATTEET

               1.

               Kun asuinjäsenvaltio on myöntänyt asianomaiselle henkilölle asetuksen (EY) N:o 883/2004, jäljempänä ’perusasetus’, 65 artiklan 5 kohdan a alakohdan mukaisen työttömyysetuuden, korvauksia koskevissa mainitun artiklan 6 ja 7 kohdan säännöksissä säädetään taloudellisen rasituksen jakamisesta asuinjäsenvaltion, jäljempänä ’velkojavaltio’, ja sen jäsenvaltion välillä, jonka lainsäädäntöä työttömään viimeksi sovellettiin, jäljempänä ’velallisvaltio’.

               2.

               Korvaushakemusta ei voida hylätä sillä perusteella, että asianomainen henkilö ei olisi täyttänyt työttömyysetuuksien edellytyksiä velallisvaltion kansallisen lainsäädännön nojalla.

               3.

               Velkojavaltio voi hakea korvausta ainoastaan, jos asianomainen henkilö on ennen työttömäksi joutumista täyttänyt joitakin työskentely- tai itsenäisen ammatinharjoittamisen kausia velallisvaltiossa ja jos jälkimmäinen valtio tunnustaa tällaisten kausien oikeuttavan työttömyysetuuksiin.

         II   KORVATTAVAN KAUDEN MÄÄRITTÄMINEN

               1.

               Perusasetuksen 65 artiklan 6 ja 7 kohdassa tarkoitettu kolmen tai viiden kuukauden kausi, jolta korvausta voidaan hakea, jäljempänä ’korvattava kausi’, alkaa ensimmäisenä päivänä, jona työttömyysetuudet tosiasiallisesti tulevat maksettaviksi. Korvattava kausi päättyy, kun perusasetuksen 65 artiklan 6 ja 7 kohdassa säädetty aikaraja (kolme tai viisi kuukautta) päättyy, riippumatta siitä, onko oikeutta etuuteen tai etuuden maksamista mahdollisesti rajoitettu tai onko se keskeytetty tai peruutettu velkojavaltion lainsäädännön nojalla kyseisellä kaudella.

               2.

               Uusi korvaushakemus voidaan tehdä vasta sitten, kun asianomainen henkilö täyttää perusasetuksen 65 artiklan 5 kohdan a alakohdan mukaisesti velkojavaltion lainsäädännön edellytykset etuuden saamista koskevan uuden oikeuden osalta ja kun tämä oikeus ei ole aiemman työttömyysetuuksien myöntämistä koskevan päätöksen jatke.

               3.

               Huolimatta perusasetuksen 65 artiklan 6 kohdan neljännestä virkkeestä, korvattavasta kaudesta ei voida vähentää mitään muita velallisvaltion lainsäädännön nojalla maksettujen työttömyysetuuksien saantikausia.

         III   KORVATTAVAN KAUDEN PIDENTÄMINEN PERUSASETUKSEN 65 ARTIKLAN 7 KOHDAN NOJALLA

               1.

               Korvattava kausi pidennetään perusasetuksen 65 artiklan 7 kohdan nojalla viiteen kuukauteen edellyttäen, että asianomainen henkilö on täyttänyt vähintään 12 kuukauden pituisen työskentely- tai itsenäisen ammatinharjoittamisen kauden, jonka tunnustetaan antavan oikeuden työttömyysetuuksiin, niiden 24 kuukauden aikana, jotka edeltävät sitä päivää, jona työttömyysetuudet tosiasiallisesti tulevat maksettaviksi.

               2.

               Korvattavan kauden pidentämistä perusasetuksen 65 artiklan 7 kohdan nojalla ei voida hylätä sillä perusteella, että asianomainen henkilö ei täyttäisi työttömyysetuuksien edellytyksiä velallisvaltion kansallisen lainsäädännön nojalla.

         IV   KORVAUKSEN ENIMMÄISMÄÄRÄN VAHVISTAMINEN ASETUKSEN (EY) N:o 987/2009, JÄLJEMPÄNÄ ’TÄYTÄNTÖÖNPANOASETUS’, 70 ARTIKLAN NOJALLA

               1.

               Täytäntöönpanoasetuksen liitteessä 5 lueteltujen ja mainitun asetuksen 70 artiklan viimeisessä virkkeessä tarkoitettujen jäsenvaltioiden välillä sovellettava korvauksen enimmäismäärä on ilmoitettava hallintotoimikunnalle kuuden kuukauden kuluessa kyseisen kalenterivuoden päättymisestä. Kunkin liitteessä 5 luetellun jäsenvaltion on tehtävä ilmoitus, ja sen on sisällettävä kyseisen kalenterivuoden osalta voimassa oleva enimmäismäärä sekä kuvaus tämän määrän laskemisessa käytetystä menetelmästä.

         V   ERINÄISIÄ SÄÄNNÖKSIÄ

               1.

               Kun korvaushakemuksesta on ilmoitettu velallisvaltiolle, korvattavaksi tulevan työttömyysetuuden määrään myöhemmin mahdollisesti tehtävillä muutoksilla, jotka on tehty taannehtivasti velkojavaltion lainsäädännön mukaisesti, ei ole vaikutusta velkojavaltion ilmoittamaan hakemukseen.

               2.

               Asuinpaikan laitoksen antamien etuuksien ”täysi määrä” (perusasetuksen 65 artiklan 6 kohdan toinen virke) koostuu velkojavaltiolle aiheutuneiden työttömyysetuuksien kokonaiskustannuksista ennen mitään vähennyksiä (”bruttomäärä”).

         VI   LOPPUSÄÄNNÖKSET

               1.

               Perusasetuksen 65 artiklan 6 ja 7 kohdan korvaamista koskevat säännökset koskevat ainoastaan perusasetuksen 65 artiklan 5 kohdan a alakohdan perusteella myönnettyjä etuuksia.

               2.

               Korvausmenettelyjä sovellettaessa ohjaavia periaatteita ovat hyvä yhteistyö laitosten välillä, käytännöllisyys ja joustavuus.

               3.

               Tämä päätös julkaistaan Euroopan unionin virallisessa lehdessä.

               4.

               Tätä päätöstä sovelletaan sen julkaisemista seuraavan toisen kuukauden ensimmäisestä päivästä kaikkiin korvaushakemuksiin, joita ei ole selvitetty ennen kyseistä päivämäärää.

            Hallintotoimikunnan puheenjohtaja

         Elżbieta ROŻEK


title: 2010/294/: Neuvoston päätös, annettu 10 päivänä toukokuuta 2010 , Euroopan kulttuuripääkaupunki -tapahtumasta vuonna 2014

text:
               22.5.2010

               FI

               Euroopan unionin virallinen lehti

               L 126/24

         NEUVOSTON PÄÄTÖS,
   annettu 10 päivänä toukokuuta 2010,
   Euroopan kulttuuripääkaupunki -tapahtumasta vuonna 2014
   (2010/294/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2007–2019 tehdyn Euroopan parlamentin ja neuvoston päätöksen N:o 1622/2006/EY (1) ja erityisesti sen 9 artiklan 3 kohdan,
   ottaa huomioon valintalautakunnan syyskuussa 2009 antamat kertomukset, jotka koskevat Euroopan kulttuuripääkaupungin valintamenettelyä Ruotsissa ja Latviassa, sekä Euroopan parlamentin antaman myönteisen lausunnon,
   katsoo, että päätöksen N:o 1622/2006/EY 4 artiklassa tarkoitetut perusteet täyttyvät kokonaisuudessaan,
   ottaa huomioon komission 23 päivänä huhtikuuta 2010 antaman suosituksen,
   ON HYVÄKSYNYT TÄMÄN PÄÄTÖKSEN:
   1 artikla
   Nimetään Uumaja (Ruotsi) ja Riika (Latvia) Euroopan kulttuuripääkaupungeiksi vuodeksi 2014.

      Tehty Brysselissä 10 päivänä toukokuuta 2010.

            Neuvoston puolesta

            Puheenjohtaja

         Á. GONZÁLEZ-SINDE REIG

      (1)  EUVL L 304, 3.11.2006, s. 1.